kalixlouiis/myanmar-wikipedia-corpus huggingface dataset:
ဤကဲ့သို့ အခြေအနေ တွင် တက္ကသိုလ်ကျောင်းသားများအနေနှင့် လှုပ်ရှားမှု ပြုလုပ်ရန် ခက်ခဲခဲ့သည်။
၁၉၃၀ ပြည့်နှစ်တွင် ရန်ကုန်တက္ကသိုလ် ကျောင်းသားသမဂ္ဂ ဖွဲ့စည်းခွင့် ရရှိရေးအတွက် ကြိုးစားကြသည်များကို တွေ့ရသည်။
၁၉၃၁ ခုနှစ် ဇန်နဝါရီလ (၇) ရက်နေ့တွင် ရန်ကုန်တက္ကသိုလ် ကျောင်းသားသမဂ္ဂကို တရားဝင်ဖွဲ့စည်း ခဲ့ကြသည်။
ရန်ကုန်တက္ကသိုလ်ကျောင်းသားသမဂ္ဂ ဖွဲ့စည်းပုံစည်းမျဥ်းကို အောက်စဖိုဒ့်တက္ကသိုလ်ကျောင်းသား သမဂ္ဂဖွဲ့စည်းပုံအား နမူနာယူပြီး ရေးဆွဲ ခဲ့ကြသည်။
အောက်စဖိုဒ့်တက္ကသိုလ်ကျောင်းသားသမဂ္ဂ၏ လုပ်ငန်းသည် သာရေးနာရေးအသင်း အဆင့်လောက်သာ ရှိသည်။
တက္ကသိုလ်အာဏာပိုင် များကလည်း ရန်ကုန်တက္ကသိုလ်ကျောင်းသားသမဂ္ဂကို သာရေးနာရေးအဆင့် လောက်သာ ခွင့်ပြုသည့်သဘောဖြစ်သည်။
စကားရည်လုပွဲပြုလုပ်ခြင်း၊ ထင်ပေါ်ကျော်ကြားသူများကို ဖိတ်ကြားဟောပြောခြင်းစသည့် လှုပ်ရှားမှု အဆင့်လောက်သာ ရှိသည်။
ရန်ကုန်တက္ကသိုလ် ကျောင်းသားသမဂ္ဂ၏ ပထမ ဥက္ကဋ္ဌများဖြစ်သည့် ဦးကျော်ခင်နှင့် ဦးထွန်းစိန်တို့နောက် တကသ ဥက္ကဋ္ဌ (၄) ဦး သည် အင်္ဂလိပ်အလိုတော်ရိကျောင်းသားများ ဖြစ်ကြသည်။
ထို့ကြောင့် သူတို့ တကသဥက္ကဋ္ဌအဖြစ် တာဝန်ယူခဲ့သည့် ကာလတစ်လျှောက်တွင် ကျောင်းသား သမဂ္ဂ လှုပ်ရှားမှုများမရှိခဲ့ပဲ စကားရည်လုပွဲနှင့် ဟောပြောပွဲ တချို့လောက်သာ ပြုလုပ်နိုင်ခဲ့သည်။
၁၉၃၄-၃၅ ပညာသင်နှစ်ထဲတွင် တကသ ဒုဥက္ကဋ္ဌတာဝန်ယူသူ တာဝန်မှ နှုတ်ထွက်သွားသဖြင့် ကြားဖြတ်ရွေးကောက်ပွဲပြုလုပ်ရာ ကိုနု တကသ ဒုဥက္ကဋ္ဌ ဖြစ်လာသည်။
ထို ၁၉၃၄-၃၅ ပညာသင်နှစ်ထဲမှာပင် Roll Call ခေါ်ရာတွင် Sir ထည့်မထူးသည့်အတွက် ကျောင်းသား (၂) ဦးကို တက္ကသိုလ်ကျောင်းအုပ်ကြီး စလော့က ကျောင်းထုတ်ပစ်ခဲ့သည်။
ထိုကျောင်းသား (၂) ဦးကို ကျောင်း မထုတ်ရန် တကသ ဒုဥက္ကဋ္ဌ ကိုနုက ကန့်ကွက်ခဲ့သည်။
၁၉၃၅ ခုနှစ်၊ ဒီဇင်ဘာလမတိုင်မီ စာမေးပွဲကျသည်ကို အကြောင်းပြပြီး၊ ကျောင်းအုပ်ကြီး စလော့က ကျောင်းသား (၁၁) ယောက်အား ထပ်မံကျောင်းထုတ်သဖြင့် တကသ ဒုဥက္ကဋ္ဌကိုနုက ကျောင်းမထုတ်ရန် တောင်းဆိုရာ အောင်မြင်မှု မရရှိခဲ့ ပေ။
ကိုနု၊ ကိုကျော်ငြိမ်း၊ ကိုသိန်းဖေတို့ တိုင်ပင်ကာ ကိုကျော်ငြိမ်းက ဆာဦးသွင်နှင့် မြို့မိမြို့ဖများ၊ နိုင်ငံရေးခေါင်းဆောင်များကို ရွှေတိဂုံ ရင်ပြင်တော်ပေါ်သို့ ဖိတ်ကြားပြီး ကျောင်းသား (၁၁) ဦး စာမေးပွဲကျသဖြင့် ကျောင်းထုတ်ခံရသည့်ကိစ္စကို ရှင်းလင်းတင်ပြရန် တာဝန်ပေးခဲ့သည်။
ကိုကျော်ငြိမ်းကလည်း တာဝန်ပေးသည့်အတိုင်း ရှင်းလင်းရာ မြို့မိမြို့ဖများနှင့် နိုင်ငံရေးခေါင်းဆောင်များအနေဖြင့် တက္ကသိုလ်အခြေအနေကို သိရှိသဘော ပေါက်သွားခဲ့သည်။
ဦးနုတို့အုပ်စု ရွှေတိဂုံရင်ပြင်တော်ပေါ်မှာ ကျောင်းသား ကိစ္စနှင့်ပတ်သက်ပြီး ရှင်းလင်းပွဲပြုလုပ်ခြင်းသည် ၁၉၂၀ ခုနှစ် ကျောင်းသား သပိတ်ကြီးပြီးနောက် (၁၄) နှစ်အကြာတွင် ပထမဆုံး ပြန်လည်စတင်ခဲ့သည့် ကျောင်းသားလှုပ်ရှားမှု ဖြစ်သည်။
ဤလှုပ်ရှားမှုမှ စတင်၍ ၁၉၃၆ ခုနှစ် ဒုတိယ ကျောင်းသားသပိတ်ကို သန္ဓေတည်ခဲ့ခြင်း ဖြစ်သည်။
ဤကဲ့သို့ ကျောင်းသား လှုပ်ရှားမှု စတင်လိုက်သည့်အတွက် ကျောင်းထုတ်ထားသော ကျောင်းသား (၁၁) ယောက်အနက် (၁၀) ယောက် ကျောင်းပြန်ဝင်ခွင့်ရခဲ့သည်။
ထို့နောက် ရန်ကုန်တက္ကသိုလ်တွင် ပြဿနာတစ်ခုပေါ်လာခဲ့သည်။
၁၉၃၅ ဒီဇင်ဘာလ ကျောင်းပိတ်ရက်မတိုင်မီတွင် တက္ကသိုလ်အာဏာပိုင်များက ကြေညာချက်တစ်စောင် ထုတ်ပြန်သည်။
၎င်းတွင် ဒီဇင်ဘာကျောင်းပိတ်ရက် မတိုင်မီတွင် အစမ်းစာမေးပွဲစစ်မည်ဖြစ်ကြောင်း၊ အဆိုပါ အစမ်းစာမေးပွဲ အောင်မြင်မှ အတန်းတင်စာမေးပွဲကို ဖြေဆိုခွင့်ရမည်ဖြစ်ကြောင်း ပါရှိသည်။
ထိုအစမ်းစာမေးပွဲသည် ရန်ကုန်တက္ကသိုလ်တွင် အစဥ်အလာမရှိပဲ ယခုနှစ်မှ အသစ်တီထွင်စစ်ဆေးသည့် စာမေးပွဲဖြစ်ပါသည်။
ထို့ကြောင့် ကျောင်းသားများ အုံကြွလာပြီး တကသအဆောက်အအုံတွင် ကျောင်းသားထုအစည်းအဝေး ကျင်းပပြုလုပ်ခဲ့သည်။
၎င်းတွင် အစမ်းစာမေးပွဲကိစ္စ ကျောင်းအုပ်ကြီးနှင့် ဆွေးနွေးရန်နှင့် ဒီဇင်ဘာကျောင်းပိတ်ရက်မတိုင်မီ ထိုကိစ္စကို ကျောင်းသားထု အစည်းအဝေးတွင် ပြန်လည်တင်ပြရန် တကသ ဥက္ကဋ္ဌ ကိုဖိုးအေးနှင့် တကသ အမှုဆောင် (၂) ဦးကို တာဝန်ပေးအပ်ခဲ့သည်။
ကိုဖိုးအေးသည် ဗြိတိသျှအလိုတော်ရိ ကျောင်းသားဖြစ်၍ ကျောင်းအုပ်ကြီးနှင့် သွားမတွေ့ရဲရာ အချိန်ဆွဲနေခဲ့သည်။
ထို့ကြောင့် တကသ ဒုဥက္ကဋ္ဌ ကိုနုက တကသအမှုဆောင် ကိုကျော်ငြိမ်းအား ကျောင်းအုပ်ကြီး စလော့ထံ သွားရောက်ဆွေးနွေးရန် တာဝန်ပေးခဲ့သည်။
ကိုကျော်ငြိမ်းသည် ကျောင်းအုပ်ကြီးထံ သွားရောက်ဆွေးနွေးရာ ကျောင်းအုပ်ကြီးက မချေမငံ ပြောဆိုခဲ့သည်။
ကိုနုနှင့် အပေါင်းအသင်းများတိုင်ပင်ပြီး ကျောင်းအုပ်ကြီး မချေမငံ‌ပြောဆိုသည့်စကားကို ပြည်သူများသိစေရန် သတင်းစာအယ်ဒီတာ များ၏ အကူအညီဖြင့် သတင်းစာတွင် ဖော်ပြလိုက်သည်။
ထို့နောက် ကိုနု အနေနှင့် မြစ်ဝကျွန်းပေါ်မြို့များသို့ လှည့်လည်စည်းရုံးပြီး မြို့မိမြို့ဖများနှင့် အစည်းအဝေးများပြုလုပ်ကာ ကျောင်းအုပ်ကြီးစလော့ နုတ်ထွက်ပေးရန် တောင်းဆိုသည့် ဆုံးဖြတ်ချက်များ ချမှတ်ခဲ့သည်။
ထို့အတူ ကိုသိန်းဖေ ကလည်း မြန်မာနိုင်ငံ အထက်ပိုင်းမြို့များသို့ သွားရောက်စည်းရုံးကာ အလားတူဆုံးဖြတ်ချက်များကို ချမှတ်ခဲ့သည်။
သတင်းစာများကလည်း နယ်မြို့များတွင် ပြုလုပ်သည့် အစည်းအဝေးဆုံးဖြတ်ချက်များကို ပုံမှန် ဖော်ပြ ပေးနေခဲ့သည်။
ကိုနုနှင့် ကိုသိန်းဖေတို့ ရန်ကုန်ပြန်ရောက်ပြီး သည့်အချိန်တွင် ရန်ကုန်မြို့လုံးကျွတ်အစည်းအဝေးကြီးကို ရွှေတိဂုံဘုရား ရာဟုထောင့်၌ ကျင်းပပြုလုပ်ပြီး လူထုကြီးက ကျောင်းအုပ်ကြီး စလော့ နုတ်ထွက်ပေးရန် တောင်းဆိုကြတော့သည်။
ရန်ကုန်မြို့လုံးကျွတ်အစည်းအဝေး ဆုံးဖြတ်ချက် များ သတင်းစာတွင် ပါလာပြီး နောက်တစ်နေ့တွင် တက္ကသိုလ်အုပ်ချုပ်ရေး အဖွဲ့ အရေးပေါ်အစည်းအဝေးခေါ်ယူပြီး အစမ်းစာမေးပွဲကို ရုပ်သိမ်းရန် ဆုံးဖြတ်ခဲ့သည်။
၁၉၃၅-၃၆ ပညာသင်နှစ်အတွက် တကသ အမှုဆောင်သစ် ရွေးကောက်ပွဲ ၌ ကိုနုက ဥက္ကဋ္ဌနေရာတွင် ပြိုင်ဘက်မရှိ အနိုင်ရပြီး၊ ကျန်အမှုဆောင် အဖွဲ့ဝင် နေရာများတွင်လည်း ကိုနု၏အပေါင်းအသင်းများ အနိုင်ရသည်။
ဗြိတိသျှ အလိုတော်ရိကျောင်းသားများ ရွေးကောက်ပွဲ ရှုံးနိမ့်သွားသည်။
ကိုနုနှင့် အပေါင်းအသင်းများ တကသအမှုဆောင်ဖြစ် လာပြီးနောက် တကသ အမှုဆောင်အဖွဲ့သည် ကျောင်းသားရေးရာကိစ္စများကိုသာမက ကိုလိုနီစနစ် ဆန့်ကျင်ရေးနှင့် မြန်မာနိုင်ငံလွတ်လပ်ရေး ရရှိရေး လုပ်ငန်းများကိုပါ လုပ်ဆောင်ခဲ့ကြသည်။
ကိုနု တကသဥက္ကဋ္ဌ တာဝန်ထမ်းဆောင်ပြီးနောက် တကသ အမှုဆောင် များ ကျမ်းသစ္စာကျိန်ဆိုသော အခမ်းအနားနှင့် စကားရည်လုပွဲ အခမ်းအနား များ၊ ဟောပြောပွဲများတွင် သဘာပတိမိန့်ခွန်း ပြောကြားတိုင်း ကိုနုက ကျောင်းအုပ်ကြီးစလော့၏ ဖိနှိပ်ချုပ်ချယ်မှုများ၊ ကျောင်းသားများအား အုပ်စုခွဲ ပြီး တစ်ဖက်ကို အခွင့်အရေးပေး၊ တစ်ဖက်ကို ဖိနှိပ်ဆက်ဆံမှုများကို သွယ်ဝိုက် ပြီး အများသိရှိအောင် ထည့်သွင်းပြောကြားခဲ့သည်။
ထို့ကြောင့် ကိုနုကို ကျောင်းအုပ်ကြီးက ကျောင်းထုတ်ပစ်ချင်နေပါသည်။
ဤအခြေအနေတွင် တကသက တစ်နှစ်တစ်ကြိမ် ထုတ်ဝေသည့် တကသကြွေးကြော်သံ အိုးဝေမဂ္ဂဇင်းတွင် “ငရဲခွေးကြီးလွတ်နေသည်” ဆောင်းပါးပါလာသည့်အတွက် ကျောင်းအုပ်ကြီးက ထိုဆောင်းပါးကို အကြောင်းပြပြီး ကိုနုကို ၁၉၃၆ ခု၊ ဖေဖော်ဝါရီလ (၂၁) ရက်နေ့တွင် ကျောင်းထုတ်ပစ်လိုက်သည်။
အယ်ဒီတာ ကိုအောင်ဆန်းကိုလည်း ဆောင်းပါး ရေးသူ၏ အမည်ကို ဖော်ထုတ်မပြောသည့်အတွက် ကျောင်းမှထုတ်ပယ်ရန် ဆုံးဖြတ်ပြီးဖြစ်သည်။
ကိုနုကို ကျောင်းထုတ်သည့်အတွက် ဖေဖော်ဝါရီလ (၂၅) ရက်နေ့မှာ ကျင်းပ ပြုလုပ်သည့် ကျောင်းသားထုအစည်းအဝေးကြီးက ကိုနုကို ထောက်ခံသည့်အနေနှင့် သပိတ်မှောက်ကြသည်။
ဤကျောင်းသားသပိတ်ကြီး သည် ၁၉၂၀ ခုနှစ် ပထမကျောင်းသားသပိတ်ကြီးဖြစ်ပေါ်ခဲ့ပြီး (၁၆) နှစ် အကြာတွင် ပေါ်ပေါက်ခဲ့သည့် မြန်မာနိုင်ငံ၏ သမိုင်းဝင် ဒုတိယ ကျောင်းသား သပိတ်ကြီး ဖြစ်သည်။
ထိုကျောင်းသားသပိတ်ကြီးကို တကသ ဒုဥက္ကဋ္ဌ ဦးရာရှစ်က သပိတ် ကော်မတီဥက္ကဋ္ဌအဖြစ် ဦးဆောင်ခဲ့သည်။
ကိုနုကို ကျောင်းထုတ်ထားပြီး ဖြစ်သည့်အတွက် ကိုနုသည် သပိတ်ကော်မတီမှာ ဥက္ကဋ္ဌအဖြစ် တရားဝင် ပါဝင် ဦးဆောင်ခွင့်မရှိတော့ပေ။
အဆိုပါ သပိတ် ကော်မတီက တောင်းဆိုချက် (၁၀) ချက်ကို တောင်းဆိုခဲ့ပါသည်။
ထိုတောင်းဆိုချက်များထဲက အဓိကတောင်းဆိုချက်တစ်ခုသည် ရန်ကုန် တက္ကသိုလ်အက်ဥပဒေ ပြင်ဆင်ပေးရန် ဖြစ်သည်။
နောက်ထပ်အရေးကြီးသော တောင်းဆိုချက်တစ်ခုမှာ ကျောင်းအုပ်ကြီး၏ ကျောင်းသားများကို ကျောင်းထုတ်ပိုင်ခွင့်အာဏာအား ပြန်ရုပ်သိမ်းပြီး၊ ကျောင်းအုပ်ချုပ်ရေးအဖွဲ့၌ သာ ထိုအာဏာကို ထားရှိရန် ဖြစ်သည်။
အစိုးရနှင့် တက္ကသိုလ် အာဏာပိုင်များ သည် ကျောင်းသားများတောင်းဆိုသည့် တောင်းဆိုချက် (၁၀) ချက်ကို ဥပေက္ခာပြုထားပြီး သပိတ်မှောက် ကျောင်းသားများကို စာမေးပွဲဖြေခွင့် ပိတ်ပင်မည်ဟု ခြိမ်းခြောက်ခဲ့သည်။
ဧပြီလအထိ ကျောင်းသားများ သပိတ်မလှန်သည့်အတွက် အစိုးရသည် ဗဟိုတရားရုံးမှ တရားသူကြီးဦးမြဘူးကို ဥက္ကဋ္ဌအဖြစ် တာဝန်ပေးပြီး သပိတ် ကိစ္စစုံစမ်းရေးကော်မတီကို ဖွဲ့ခဲ့သည်။
မေလအတွင်းတွင် အစိုးရနှင့် သပိတ် မှောက်ကျောင်းသားများ တွေ့ဆုံဆွေးနွေးကြသည်။
ကျောင်းသားများ တောင်းဆိုသော အချက် (၁၀) ချက်လုံး မရရှိသော်လည်း အချက်တချို့ လိုက်လျောသည့်အတွက် သပိတ်ကော်မတီက သပိတ်လှန်ရန် သဘောတူခဲ့ သည်။
၁၉၃၆ ခု၊ မေလ (၁၀) ရက်နေ့တွင် သပိတ်လှန်လိုက်သည်။
သပိတ်၏ အကျိုးဆက်အနေဖြင့် ကျောင်းအုပ်ကြီးစလော့နေရာတွင် မြန်မာလူမျိုး ပါမောက္ခ ဦးဖေမောင်တင်ကို ကျောင်းအုပ်ကြီးအဖြစ် ခန့်ခဲ့ရသည်။
ဘိုးသိမ်း၊ (၂၀၂၃)၊ ကျောင်းသားလှုပ်ရှားမှုနှင့် ပညာရေးစနစ် ပြုပြင်ပြောင်းလဲရေး၊ လွတ်လပ်သော မြန်မာ့ သုတေသန ဂျာနယ်၊ (၃)။
https://ijbs.online/?page_id=4366။
ဒေါက်တာ ကိုကိုဦး (၁၉၆၂ – ၉ ဒီဇင်ဘာ ၂၀၁၅) သည် မြန်မာနိုင်ငံသား သိပ္ပံပညာရှင်တစ်ဦး ဖြစ်ပြီး ၂၀၁၂ ခုနှစ် စက်တင်ဘာလမှ သူသေဆုံးချိန် ၂၀၁၅ ဒီဇင်ဘာလအထိ သိပ္ပံနှင့် နည်းပညာ ဝန်ကြီးဌာန ဝန်ကြီးအဖြစ် တာဝန်ထမ်းဆောင်ခဲ့သူ ဖြစ်သည်။
သူသည် ဂျပန်နိုင်ငံ အိုဆာကာ တက္ကသိုလ်မှ အဏုမြူရူပဗေဒ အထူးပြုဖြင့် ပါရဂူဘွဲ့ရရှိခဲ့သည်။
သိပ္ပံနှင့် နည်းပညာ ဝန်ကြီးဌာနတွင် ဒုတိယဝန်ကြီးအဖြစ် ၂၀၁၁ ခုနှစ် မတ်လမှ ၂၀၁၂ ခုနှစ် စက်တင်ဘာလအထိ တာဝန်ထမ်းဆောင်ခဲ့သည်။
သူသည် စက်မှုနှင့် သက်မွေးပညာ ဦးစီးဌာနတွင် ညွှန်ကြားရေးမှူးအဖြစ် လည်းကောင်း၊ အဏုမြူစွမ်းအင် ဦးစီးဌာနတွင် ညွှန်ကြားရေးမှူးချုပ်အဖြစ် လည်းကောင်း တာဝန်ထမ်းဆောင်ခဲ့သည်။
ဒေါက်တာ ကိုကိုဦးကို မြန်မာနိုင်ငံ၊ မန္တလေးတိုင်းဒေသကြီး၊ မိုးကုတ်မြို့၌ အဖ ဦးအောင်မြင့်၊ အမိ ဒေါ်တင်တင်ခိုင်တို့မှ ၁၉၆၂-ခုနှစ်တွင် မွေးဖွားခဲ့သည်။
ငယ်စဉ်က မိုးကုတ်မြို့တွင် အခြေခံပညာများကို သင်ယူခဲ့ပြီး ၁၉၇၇-ခုနှစ်တွင် မိုးကုတ်မြို့ အခြေခံပညာအထက်တန်းကျောင်းမှ တက္ကသိုလ်ဝင်တန်းအောင်မြင်ခဲ့သည်။
၁၉၇၈-ခုနှစ်တွင် ရန်ကုန်မြို့၊ ဒေသကောလိပ် အမှတ်(၁)၌ ဆက်လက်ပညာသင်ယူပြီး ၁၉၈၃-ခုနှစ်တွင် ရန်ကုန်တက္ကသိုလ်မှ ရူပဗေဒဘာသာရပ်ဖြင့် B.Sc(Hons)ဘွဲ့ကိုလည်းကောင်း၊ ၁၉၈၃-ခုနှစ်တွင် M.Sc(Physics) ဘွဲ့ကိုလည်းကောင်း ရရှိခဲ့သည်။
၁၉၈၆-ခုနှစ်မှစတင်၍ ရန်ကုန်တက္ကသိုလ်၊ ရူပဗေဒဌာနတွင် သရုပ်ပြရာထူးဖြင့် အလုပ်စတင်ဝင်ရောက်သည်။
၁၉၉၄-ခုနှစ်တွင် လက်ထောက်ကထိက ရာထူးဖြင့် မော်လမြိုင်တက္ကသိုလ်၊ ရူပဗေဒဌာနတွင်လည်းကောင်း၊ ၁၉၉၉-ခုနှစ်တွင် ကထိကရာထူးဖြင့် ရန်ကုန်တက္ကသိုလ်၊ ရူပဗေဒဌာနတွင်လည်းကောင်း တာဝန်အဆင့်ဆင့်ကို ထမ်းဆောင်ခဲ့သည်။
သင်ကြားရေးတာဝန်များ ထမ်းဆောင်စဉ် ၁၉၉၅-ခုနှစ်တွင် ဂျပန်နိုင်ငံ၊ အိုဆာကာ တက္ကသိုလ်၌ ပါရဂူဘွဲ့ သင်တန်းတက်ရောက်ရန် ရွေးချယ်စေလွှတ်ခြင်း ခံရပြီး ၁၉၉၉-ခုနှစ်တွင် အဆိုပါ တက္ကသိုလ်မှ Ph.D(Nuclear Engineering) ဘွဲ့ကို ရရှိခဲ့သည်။
အိုဆာကာတက္ကသိုလ်၌ ပါရဂူ ကျမ်းပြုဆောင်ရွက်နေစဉ် OKTAVIAN Facility မှ ပါမောက္ခ A.Takahashi ၏ ဘာသာရပ်ဆိုင်ရာ သုတေသနလုပ်ငန်းများ၊ သုတေသနစာတမ်းပြုစုခြင်းများ၌ ပါဝင်ရေးသား ဆောင်ရွက်ခဲ့ရာ American Nuclear Society နှင့် European Nuclear Society အပါအဝင် ဂျပန်နိုင်ငံရှိ ဘာသာရပ်ဆိုင်ရာ ဂျာနယ်များ၌ နျူကလီးယားဆိုင်ရာ သုတေသနစာတမ်း ၂၀ တင်သွင်းခဲ့သည်။
ပညာတော်သင်မှ ပြန်လည်ရောက်ရှိလာပြီးနောက် ရန်ကုန်တက္ကသိုလ်၊ မော်လမြိုင်တက္ကသိုလ်၊ မကွေးတက္ကသိုလ်မှ ရူပဗေဒနှင့် မဟာသိပ္ပံကျမ်းပြုကျောင်းသားများကို ဂျပန်နိုင်ငံ အိုဆာကာတက္ကသိုလ်သို့ သွားရောက်သုတေသနပြု၍ ပညာဆည်းပူးခွင့် ရရှိရေးအတွက် ဘာသာရပ်ဆိုင်ရာ ကူညီထောက်ပံ့မှုပြုခြင်း၊ ဌာနများအကြား ဆက်သွယ်ဆောင်ရွက်ခြင်းများ ပြုလုပ်ပေးခဲ့သည်။
၂၀၀၀-ပြည့်နှစ်တွင် ပညာရေးဝန်ကြီးဌာနမှ သိပ္ပံနှင့် နည်းပညာဝန်ကြီးဌာနသို့ လက်ထောက်ညွှန်ကြားရေးမှူးရာထူးဖြင့် ပြောင်းရွှေ့တာဝန်ထမ်းဆောင်ခဲ့ပြီး ရာထူးအဆင့်ဆင့် တိုးမြှင့်ထမ်းဆောင်ခဲ့ရာ ၂၀၀၅-ခုနှစ်တွင် အဏုမြူစွမ်းအင်ဦးစီးဌာန၏ ညွှန်ကြားရေးမှူးတာဝန် ထမ်းဆောင်ခဲ့သည်။
ပြည်ထောင်စုဝန်ကြီး တာဝန်ထမ်းဆောင်စဉ် ကာလအတွင်း နည်းပညာတက္ကသိုလ်နှင့် ကွန်ပျူတာတက္ကသိုလ်များကို သုတေသန အခြေပြု တက္ကသိုလ်များ ဖြစ်လာစေရန်၊ နိုင်ငံတကာအဆင့်မီ တက္ကသိုလ်များ ဖြစ်လာစေရန် လမ်းညွှန်မှုပြုခြင်း၊ နိုင်ငံခြားတက္ကသိုလ်များနှင့် နည်းပညာဆိုင်ရာ ပူးပေါင်းဆောင်ရွက်ရေးကဏ္ဍမြှင့်တင် ဆောင်ရွက်ခြင်း၊ သုတေသနကဏ္ဍမြှင့်တင်နိုင်ရန် အမျိုးသား ဓာတ်ခွဲခန်း တည်ထောင်ဖွင့်လှစ်ခြင်း၊ ဇီဝနည်းပညာ သုတေသနဌာနနှင့် ရန်ကုန်နည်းပညာတက္ကသိုလ်တွင် သုတေသနဌာန တည်ထောင်ဖွင့်လှစ်ခြင်း၊ ကျောင်းသားများ ပညာသင်ကြားမှု လက်တွေ့လုပ်ဆောင်နိုင်မှု အခွင့်အလမ်းများ ပိုမိုရရှိစေရေးအတွက် သင်တန်းများ၏ ပညာသင်နှစ်များကို ပြင်ဆင်သတ်မှတ်ခြင်း၊ သင်ရိုးညွှန်းတမ်းများကို နိုင်ငံတကာအဆင့်မီ ပြင်ဆင်ရေးဆွဲစေခြင်း၊ အဆင့်မြင့်ပညာဦးစီးဌာန တက္ကသိုလ်၊ ကောလိပ်၊ သိပ္ပံကျောင်းများတွင် သင်ထောက်ကူပစ္စည်းများ ဘဏ္ဍာနှစ်အလိုက် ဖြည့်ဆည်းဆောင်ရွက်ပေးခြင်း၊ အိန္ဒိယနိုင်ငံအစိုးရနှင့် ပူးပေါင်း၍ မန္တလေးမြို့တွင် နိုင်ငံတကာ အဆင့်မီ မြန်မာသတင်းအချက်အလက် နည်းပညာတက္ကသိုလ် ဖွင့်လှစ်ခြင်း၊ ကျွမ်းကျင်လုပ်သားများ မွေးထုတ်ပေးနိုင်ရေးအတွက် အစိုးရနည်းပညာ အထက်တန်းကျောင်းများ၊ AGTI သုံးနှစ်သင်တန်း စက်မှုလက်မှုသိပ္ပံကျောင်းများ တိုးမြှင့်ဖွင့်လှစ်ပေးခြင်း၊ စင်္ကာပူနိုင်ငံ အစိုးရနှင့် ပူးပေါင်း၍ စင်္ကာပူမြန်မာသင်တန်းကျောင်း ဖွင့်လှစ်ပေးခြင်းနှင့် Polytachnic Center များ ဖွင့်လှစ်နိုင်ရေးတို့ ဆောင်ရွက်ခဲ့သည်။
၁၉၉၉-ခုနှစ်၊ ဧပြီလတွင် ဒေါက်တာသိင်္ဂီကျော်နှင့် လက်ထပ်ခဲ့သည်။
ဒေါက်တာကိုကိုဦးသည် ပြည်ထောင်စုဝန်ကြီး တာဝန်ထမ်းဆောင်စဉ် ၂၀၁၅-ခုနှစ်၊ ဒီဇင်ဘာလ ၉-ရက်နေ့တွင် ရန်ကုန်မြို့၌ ကွယ်လွန်သည်။
ကွယ်လွန်ချိန်တွင် ဇနီးနှင့် သမီးတစ်ယောက်ကျန်ရစ်ခဲ့သည်။
မြန်မာ့စွယ်စုံကျမ်းနှစ်ချုပ်(၂၀၁၆) ကိုးကား Category:မြန်မာနိုင်ငံ ဝန်ကြီးများ Category:မြန်မာ သိပ္ပံပညာရှင်များ။
မျက်တော်ပြေ (အင်္ဂလိပ်: Myet Taw Pyay )သည် ၂၀၂၄ ခုနှစ်တွင် Fortune TV မှ ထုတ်လွှင့်ပြသခဲ့သည့် မြန်မာ အမျိုးသားအချစ်ဇာတ်လမ်းတွဲဖြစ်သည်။
ထိုဇာတ်လမ်းတွဲကို SKY Production မှ ထုတ်လုပ်ခဲ့ပြီး အပိုင်း (၆) ပိုင်း ပါဝင်သည် ဆရာမ ညမွှေးပန်း၏ ဝတ္ထုကို ရိုက်ကူးထားခြင်းဖြစ်သည်။
ထိုဇာတ်လမ်းတွဲတွင် တေဇလင်းရောင်၊ ဇွဲ နှင့် ကောင်းစစ် တို့က အဓိက သရုပ်ဆောင်အဖြစ် ပါဝင်ထားသည်။
သရုပ်ဆောင်များ ဧက အဖြစ် တေဇလင်းရောင် မုတ်သုန် အဖြစ် ဇွဲ ဦးမာန် အဖြစ် ကောင်းစစ် မိုးမြင့်မြတ်စိုး ခိုင်းသင်းဦး ကိုးကား ကဏ္ဍ:မြန်မာ ရုပ်သံဇာတ်လမ်းတွဲများ။
ဗစ်တာခင်ညို (၂၁ စက်တင်ဘာ ၁၉၄၅ - ၂၅ စက်တင်ဘာ ၂၀၂၅)သည် စတီရီယိုခေတ်ဦး ထင်ရှားသည့်အဆိုတော် တစ်ဦးဖြစ်သည်။
နာမည်အရင်းမှာ သိန်းထွန်း ဖြစ်သည်။
ငယ်ဘဝ တေးသံရှင် ဗစ်တာခင်ညိုကို အဖ ဦးခင်ညို၊ အမိဒေါ်ခင်စန်းရီတို့မှ ရန်ကုန်မြို့၊ ကန်တော်ကလေးတွင် မွေးဖွားသည်။
မွေးချင်းမောင်နှမ(၅)ဦးရှိပြီး၊ သားအကြီးဖြစ်သည်။
မွေးချင်းများမှာ ဒေါ်မာလာခင်ညို၊ မျိုးအောင်(ခေါ်) မောင်မောင်၊ တေးရေး-ချိုချို(ခေါ်)ကျော်နိုင်၊ တေးဆို - တူးတူး (ခေါ်) မင်းကျော်သူ တို့ဖြစ်သည်။
အဆိုတော်ကြီး ကိုမင်း‌နောင် ၏ တူ တော်စပ်သည်။
တေးဂီတဘဝဖြတ်သန်းမှု ၁၉၆၆-ခုနှစ်တွင် သူငယ်ချင်းများစုပေါင်းပြီး THE SHADES ဆိုသည့် အဖွဲ့ တဖွဲ့ တည်ထောင်ကာ ဂီတလောက သို့ စတင်ခြေချခဲ့သည်။
ထိုအဖွဲ့တွင် တော်မီကျော်နိုင်၊စောသင်မသီ၊ထုံးဘို နှင့် တော်မီမျိုးဝင်း တို့ပါဝင်ခဲ့ပြီး၊ ၎င်းက အဖွဲ့ခေါင်းဆောင် အဖြစ် လိဒ် LeadGuitar တီးကာ တေးသီချင်းများသီဆိုခဲ့သည်။
ဗစ်တာခင်ညို၏ ထိုအဖွဲ့သည် မြန်မာ့အသံ၊ အင်္ဂလိပ်ပိုင်း အစီအစဉ်၏ ပြည်တွင်းဖျော်ဖြေမှုထဲမှ ထင်ရှားသည့် အစီအစဉ်တခုဖြစ်သည့် Local Talents အစီအစဉ်တွင် ဘိုဘိုဟန် ၊ နွဲ့ယဉ်ဝင်း၊ တင်မိုးခိုင် အစရှိသူတို့နှင့်အတူ ပါဝင်တီးခတ်သီဆိုခဲ့သည်။
စတီရီယိုခေတ်မတိုင်မီ တေးဂီတ Band များဖြစ်သည့် Shades အဖွဲ့တွင်လည်း ပါဝင်ခဲ့သလို နောက်ပိုင်း မြန်မာပြည်သိန်းတန်၏ L.P.J တီးဝိုင်း တည်ထောင်စဉ်တွင်လည်း ဗစ်တာခင်ညို ပါဝင်ခဲ့သည်။
ဗစ်တာခင်ညိုသည် တေးဂီတလောကထဲ ၃နှစ်ကျော် ကျင်လည်ပြီးနောက် ခေတ္တရပ်နားခဲ့သည်။
၁၉၇၇ ခုနှစ် တွင် ရုပ်ရှင်နယ်မှ ကိုမျိုးသန့် ၏ တိုက်တွန်းချက်အရ ကိုမြင့် သမန်းကျား နှင့် ဆက်သွယ်မိပြီး၊ သမန်းကျား ဂီတအဖွဲ့ တွင် အဆိုအတီးသမား တစ်ဦးအဖြစ် ပြန်လည်ခြေချခဲ့သည်။
၎င်း၏သီချင်းအများစုကို ညီဖြစ်သူ တေးရေးချိုချိုက ရေးသားပေးခဲ့ပြီး တကိုယ်တော် တေးစီးရီးများဖြစ်သော အကောင်းတကာ့ အကောင်းဆုံးတေးများ၊ ဒီဇင်ဘာ နံနက်ခင်း၊ အမြူတေတေးစု ၁၊ လမ်းမှာ လူမတင်နဲ့၊ ရန်ကုန်သူ၊ ထပ်ခေါ်မယ်လိုက်ခဲ့တော့ အစရှိတို့အပြင် စုံတွဲတေးစီးရီး၊ တေးသံရှင်စုံဖြင့် သီဆိုထားသော တေးစီးရီးများလည်း ထုတ်ဝေခဲ့သည်။
၂၀၁၄ ခုနှစ်တွင် ဗစ်တာခင်ညို၏ တေးဂီတသက်တမ်း ၄၅ နှစ်ပြည့် အထိမ်းအမှတ်အဖြစ် တေးသံရှင်များစွာ ပါဝင်သော ဖျော်ဖြေပွဲကို ကျင်းပခဲ့သည်။
အောင်မြင်ကျော်ကြားသည့် တေးစီးရီးများစွာထုတ်ခဲ့သလို သူသီဆိုခဲ့သည့် နွေ၊ မြခွာညို၊ အလွမ်းသီချင်း၊ နွေသာဆိုရင်မှာပြာ၊ ကျူရှင်လှေကားရင်း စသည့် သီချင်းများမှာ လက်ရှိအချိန်ထိ ရေပန်းစားသည်။
​ဗစ်တာခင်ညိုသည် ဦးမျိုးမြင့် ဒေါ်ခင်ခင်တို့၏သမီး ဒေါ်မြမြစိမ်းနှင့် အကြောင်းပါပြီး ရဲမျိုးထွန်း၊ ရဲမင်းထွန်း၊ ဇော်မင်းထွန်း၊ နိုင်ဝင်းထွန်း သားလေးယောက် ထွန်းကားသည်။
ဘဝနိဂုံး ဗစ်တာခင်ညို သည် ၂၀၂၅ ခုနှစ်၊ စက်တင်ဘာလ (၂၅)ရက် နံနက်ပိုင်းက ရန်ကုန်မြို့၊မင်္ဂလာတောင်ညွန့်မြို့နယ်ရှိ နေအိမ်တွင် ကွယ်လွန်သွားခဲ့သည်။
၂၀၂၅ ခုနှစ် စက်တင်ဘာလ ၂၄ ရက်နေ့ နံနက်တွင် ထိုင်းနိုင်ငံ၊ ဘန်ကောက်မြို့ Dusit ခရိုင် ရှိ Vajira ဆေးရုံ ရှေ့တွင် မီတာ ၅၀ နက်သော တွင်းပေါက် တစ်ခု ဖြစ်ပွားခဲ့ပါသည်။
ထိခိုက်ဒဏ်ရာရရှိမှုမရှိကြောင်း သိရသည်။
တွင်းပေါက်သည် အကျယ်အဝန်း ၉၀၀ စတုရန်းမီတာရှိပြီး မီတာ ၅၀ နက်သည်ဟု အစီရင်ခံခဲ့သည်။
အနီးနားရှိ Vajira ဆေးရုံမှ လူနာများအား အခင်းဖြစ်ပွားပြီးနောက် ခေတ္တ ငြင်းဆိုထားကြောင်း ကြေညာခဲ့သည်။
ဘန်ကောက်မြို့ အုပ်ချုပ်ရေးမှူး Chadchart Sittipunt က ဘေးလွတ်ရာ ရွှေ့ပြောင်းမှုများ လုပ်ဆောင်နေပြီး လျှပ်စစ်မီးနှင့် ရေပေးဝေမှု့များကို ဖြတ်တောက်ထားကြောင်း ပြောကြားခဲ့သည်။
ကိုးကား ကဏ္ဍ:ဝီကီဒေတာရှိ ကိုဩဒိနိတ်များ ကဏ္ဍ:၂၀၂၅ ထိုင်းနိုင်ငံ။
မိသားစုပြိုင်ပွဲ () သည် ငွေသားနှင့်ဆုများရယူရန် စစ်တမ်းမေးခွန်းများအတွက် ရေပန်းအစားဆုံးအဖြေများကို အမည်ပေးကာ မိသားစုနှစ်စုက ကောင်းထက်ဇော် မှတင်ဆက်သည့် Burmese Reality ရုပ်မြင်သံကြား ဂိမ်းရှိုး တစ်ခုဖြစ်သည်။
၎င်းသည် ဗြိတိန်ဗားရှင်း နှင့် တူညီသော အလှတရားများ မျှဝေခြင်းနှင့်အတူ American Gameshow Family Feud ကို အခြေခံထားသည်။
Channel-7 တွင် ၂၀၁၆ ခုနှစ်ကတည်းက ထုတ်လွှင့်ပြသခဲ့သည်။
ဂိမ်းပုံစံ မိသားစုနှစ်စုမှ ပြိုင်ပွဲဝင် လေးဦးသည် ငွေနှင့်ဆုများအတွက် ယှဉ်ပြိုင်ကြသည်။
အလှည့်တစ်ခုစီတွင် ပြိုင်ပွဲဝင်နှစ်ဦးကြား “မျက်နှာချင်းဆိုင်” မေးခွန်းဖြင့် စတင်သည်။
ယခင်က လူ ၁၀၀ ကို စစ်တမ်းကောက်ယူခဲ့သည်။
အချို့သော အဆင့်သတ်မှတ်ချက်များသည် ဘုတ်အဖွဲ့အပေါ် စစ်တမ်း၏ တုံ့ပြန်မှုဖြင့် လူကြိုက်များသည်။
buzz-in ၏ ပထမဆုံး ကလစ်ဖြင့် ပြိုင်ပွဲဝင်သူသည် ပထမဦးစွာ အဖြေပေးမည်ဖြစ်ပြီး ပြိုင်ပွဲဝင်မှ အဖြေမဟုတ်ပါ သို့မဟုတ် အဖြေအများဆုံးမဟုတ်ပါက အခြားပြိုင်ပွဲဝင်သည် မြင့်မားသောအဖြေကို ရရှိရန် အခွင့်အရေးဖြစ်သည်။
အနိုင်ရသောမိသားစုသည် မေးခွန်းကို ကိုယ်တိုင်ဖြေဆိုရန် ရွေးချယ်နိုင်သည် သို့မဟုတ် ၎င်းတို့၏ ဆန့်ကျင်ဘက်ပြိုင်ဘက်များကိုပေး‌ ‌ေြ‌‌ေ‌ေြ‌ ရွးချယ်နိုင်သည်။
ထို့နောက် မေးခွန်းဖြေဆိုသော မိသားစုသည် ကျန်ရှိ‌ေနသော လျှို့ဝှက်ထားသော အဖြေများအားလုံးကို ခန့်မှန်းခြင်းဖြင့် အနိုင်ရရန် ကြိုးစားရမည်ဖြစ်သည်။
တုံ့ပြန်မှုမပေးဘဲ သို့မဟုတ် သုံးစက္ကန့်အတွင်း မတုံ့ပြန်ဘဲ သုံးကြိမ်ကျရှုံးပါက၊ ၎င်းတို့၏ ပြိုင်ဘက်များသည် ကျန်ရှိသော လျှို့ဝှက်အဖြေများကို ခန့်မှန်းခြင်းဖြင့် အမှတ်များကို ရယူရန် အခွင့်အရေး ထပ်မံရရှိမည်ဖြစ်သည်။
အကယ်၍ ပြိုင်ဘက်များသည် အမှတ်များကို ခိုးယူရန် အခွင့်အရေးရှိပါက၊ မေးခွန်းကို ၎င်းတို့၏ အသင်းခေါင်းဆောင်ကသာ ဖြေကြားရမည်ဖြစ်သည်။
အသင်းခေါင်းဆောင်က နောက်ဆုံး ဆုံးဖြတ်ချက်ရပါသည်။
Big Money အနိုင်ရသောမိသားစုဝင်နှစ်ဦးသည် ငွေသားအပိုဆုအခွင့်အရေးအတွက် Big Money ကိုကစားရသည်။
ပြိုင်ပွဲဝင်တစ်ဦးသည် ပထမဆုံးစတင်ရမည်ဖြစ်ပြီး ကျန်တစ်ဦးမှာ ပထမအဖြေကိုမကြားရန်အတွက် နားကြပ်ကိုတပ်၍ ကျန်တစ်ဦးကိုစောင့်ရမည်ဖြစ်သည်။
အမြန်ဖြေရမည့် မေးခွန်းငါးခုရှိပြီး ၎င်းတို့ဖြေဆိုရန် အချိန်ကန့်သတ်ချက်ရှိပါသည်။
ပထမမေးခွန်းပြီးနောက် ပြိုင်ပွဲဝင်သည် ဖြေဆိုရန်အခက်အခဲရှိပါက အခြားမေးခွန်းကို ကျော်သွားနိုင်ပြီး အချိန်ကျန်ရှိသေးပါက မေးခွန်းကို ပြန်လည်ဖြေဆိုနိုင်ပါသည်။
ပထမပြိုင်ပွဲဝင်သူသည် စုစုပေါင်းမေးခွန်းငါးခုကို လက်ခံရရှိမည်ဖြစ်ပြီး အချိန်ပြီးနောက် သို့မဟုတ် အချိန်နှင့်အမျှ ဖြေဆိုနိုင်သည်။
ဒုတိယပြိုင်ပွဲဝင်က မေးခွန်းငါးခုအတွက် အဖြေထုတ်ပေးခဲ့ပါတယ်။
နှစ်ဦးစလုံးသည် တူညီသောစည်းမျဉ်းများတွင် ယှဉ်ပြိုင်ကြသော်လည်း ငါးစက္ကန့်အချိန်ကန့်သတ်ချက်ကို လာမည့်ပြိုင်ပွဲဝင်များ (ပထမ 25၊ သက်တမ်းတိုးမှု 30); ထို့အပြင် ဒုတိယပြိုင်ပွဲဝင်သည် ပထမအဖြေကို ထပ်ပြောမိပါက ကျယ်လောင်သော အသံထွက်ပြီး ထပ်မံဖြေဆိုရမည်ဖြစ်သည်။
ကိုးကား ပြင်ပလင့်ခ်များ ကဏ္ဍ:မြန်မာ ရုပ်သံဇာတ်လမ်းတွဲများ။
Flowers & Butterflies သည် မြန်မာ အချစ်ဟာသ-ဒရာမာ ရုပ်သံဇာတ်လမ်းတွဲ ဖြစ်သည်။
Season 1 ကို ၂၀၁၃ ခုနှစ် မတ်လ ၁၁ ရက်နေ့မှ မေလ ၃၁ ရက်နေ့အထိ ထုတ်လွှင့်ခဲ့ပြီး Season 2 ကို ၂၀၁၅ ခုနှစ် အောက်တိုဘာလ ၈ ရက်နေ့မှ နိုဝင်ဘာလ ၁၃ ရက်နေ့အထိ တနင်္လာနေ့မှ သောကြာနေ့အထိ ည 6:00 တွင် For Comedy Channel ၊ 4TV Network မှ ချန်နယ်မှ ထုတ်လွှင့်ပြသခဲ့ပါသည်။
Flowers & Butterflies ၏ Season 1 ကို ၂၀၁၃ ခုနှစ် မတ်လ ၁၈ ရက်မှ ဇွန်လ ၇ ရက်အထိ Channel 7 တွင် အပိုင်း 60 ပိုင်းကို 5:15 တွင် တနင်္လာနေ့မှ သောကြာနေ့အထိ ထုတ်လွှင့်ပြသခဲ့ပြီး Season 2 ကိုလည်း MRTV-4 တွင် ထုတ်လွှင့်ပြသခဲ့ပြီး ၂၀၁၅ ခုနှစ် အောက်တိုဘာလ ၁၅ ရက်မှ နိုဝင်ဘာ ၂၀ ရက်အထိ တနင်္လာနေ့မှ သောကြာနေ့အထိ 19:15 တွင် အပိုင်း ၂၇ ပိုင်းဖြင့် ထုတ်လွှင့်ပြသခဲ့သည်။
သရုပ်ဆောင်များ ခန့်ထည်ဝါ ဖြစ် ကြည်ဇော်ထက် သန္ဒာ အဖြစ် ‌ခေးဆက်သွင် ကောင်းထက်ယံ အဖြစ် နက္ခတ် မေ အဖြစ် ခင်စန္ဒာမြင့် ရဲရင်သူ အဖြစ် ကျော်ထက် ဆာကူရာ အဖြစ် ခိုင်သဇင်ဦး ထွဋ်ထိုက် အဖြစ် စိုင်းနေဖြိုး ယုယခင် အဖြစ် အိန္ဒြေဝင့်ထည့် နေကြာ အဖြစ် ကျော်ဆု ညိုမိ အဖြစ် စိုးနန္ဒာကျော် Rose Angel အဖြစ် မြတ်သူသူ မေမြင့်မိုရ် အဖြစ် ဇူးဇူးဈာန် ကိုးကား ကဏ္ဍ:မြန်မာ ရုပ်သံဇာတ်လမ်းတွဲများ။
Happy Beach သည် မြန်မာ ဟာသ ရုပ်မြင်သံကြား ဇာတ်လမ်းတွဲ တစ်ခု ဖြစ်သည်။
Happy Beach ၏ Season 1 ကို ၂၀၁၃ ခုနှစ် အောက်တိုဘာလ ၇ ရက်နေ့မှ ဒီဇင်ဘာလ ၅ ရက်နေ့အထိ ထုတ်လွှင့်ခဲ့ပြီး Season 2 ကို ၂၀၁၄ ခုနှစ် နိုဝင်ဘာလ ၃ ရက်နေ့မှ ဒီဇင်ဘာလ ၂၉ ရက်နေ့အထိ တနင်္လာနေ့မှ သောကြာနေ့အထိ 06:15 အချိန်တွင် For Comedy Channel၊ 4TV Network မှ ချန်နယ်တွင် ထုတ်လွှင့်ပြသခဲ့ပါသည်။
၎င်း၏ Season 1 ကို ၂၀၁၃ ခုနှစ် အောက်တိုဘာလ ၁၄ ရက်မှ ဒီဇင်ဘာ ၁၂ ရက်အထိ Channel 7 တွင် ထုတ်လွှင့်ပြသခဲ့ပြီး အပိုင်း ၄၄ ပိုင်းအတွက် တနင်္လာနေ့မှ သောကြာနေ့အထိ Season 2 ကို MRTV-4 တွင် ထုတ်လွှင့်ပြသခဲ့ပြီး ၂၀၁၄ ခုနှစ် နိုဝင်ဘာ ၁၀ ရက်မှ ဇန်န၀ါရီလ ၅ ရက်၊ ၂၀၁၅ ခုနှစ် တနင်္လာနေ့ မှ သောကြာနေ့အထိ အပိုင်း ၁၉ ပိုင်း ထုတ်လွှင့်ပြသခဲ့သည်။
သရုပ်‌ဆောင်များ မောင်ရင် အဖြစ် ကြည်ဇော်ထက် ကျော်ဆု အဖြစ် ကျော်ဆု သာကီ အဖြစ် မင်းသာကီ ကြည်အေး အဖြစ် ကျော်ထက် သွင်မင်းခန့် အဖြစ် သွင်မင်း ရွှေကတ္တီပါ အဖြစ် ဝင့်ယမုံနိုင် တပွင့်ပန် အဖြစ် ခေးဆက်သွင် ပုလဲ အဖြစ် မုဏ်း သက်ဦး အဖြစ် သက်ဦးကို ဇင် အဖြစ် မြတ်သူသူ ဇူးဇူး အဖြစ် ဇူးဇူးဈာန် ကောင်းမြတ်စံ (season 1) (Ep.18) Guest စိုးနန္ဒာကျော် (season 1) (Ep.18) Guest မေမြင့်မိုရ် (season 2) ခြူးလေး (season 2) နက္ခတ် (season 2) ကိုးကား ပြင်ပလင့်ခ်များ ကဏ္ဍ:မြန်မာ ရုပ်သံဇာတ်လမ်းတွဲများ။
ရင်ခွင်ရှင်းတမ်း () သည် ၂၀၁၉ ခုနှစ် မြန်မာ့ ဒရာမာ ရုပ်မြင်သံကြား ဇာတ်လမ်းတွဲ တစ်ခု ဖြစ်သည်။
Channel 9 မှ ၂၀၁၉ ခုနှစ် မေလ ၂၄ ရက်နေ့မှ ဇူလိုင်လ ၂၇ ရက်နေ့အထိ အပတ်စဉ် သောကြာနှင့် စနေနေ့တိုင်း 7:30 အချိန်တွင် အပိုင်း ၂၀ ပိုင်း ထုတ်လွှင့်ပြသခဲ့ပါသည်။
သရုပ်ဆောင်များ ဖိုးသား အဖြစ် ဟိန်းဝေယံ စန်းဝတီ အဖြစ် အေးဝတ်ရည်သောင်း နေထက် အဖြစ် ညိမ်းသော် ဟန်နီ အဖြစ် သွန်းဆက် ရန်ငယ် အဖြစ် သီရိစိုး မေမိုး အဖြစ် ဟန်လေး ကောင်း‌ကျော် အဖြစ် အုပ်သာ‌ကျော် နိုနို အဖြစ် ‌ခေးလရောင် ကိုးကား ကဏ္ဍ:မြန်မာ ရုပ်သံဇာတ်လမ်းတွဲများ။
အဆောင် ( ) သည် မြန်မာ့သရဲ ရုပ်မြင်သံကြားဇာတ်လမ်းတွဲ တစ်ခုဖြစ်ပြီး Fortune TV ၌ ထုတ်လွှင့်ခဲ့ပါသည်။
အဆောင် season 1 ကို ၂၀၁၉ ခုနှစ် ဇွန်လ ၁ ရက်နေ့မှ ဇူလိုင်လ ၂၀ ရက်နေ့ အပတ်စဉ် စနေနေ့တိုင်း 19:30 အချိန်တွင် အပိုင်း 8ပိုင်း နှင့် အ‌ဆောင်၂ အိမ်မက်နိဒါန်း( )ကို ၂၀၂၀ ခုနှစ် ဇန်နဝါရီလ ၁၁ ရက်နေ့မှ မတ်လ ၂၉ ရက်နေ့အထိ အပတ်စဉ် စနေနှင့် တနင်္ဂနွေနေ့ 19:00 တွင် အပိုင်း (၂၄)ပိုင်း ထုတ်လွှင့်ပြသခဲ့ပါသည်။
အကျဉ်းချုပ် Season 1 "အမျိုးသားများကို ဝင်ခွင့်မပြုပါ" ဟု ကန့်သတ်ထားသော တည်းခိုခန်း။
ဘော်ဒါဆောင်တွင် စိတ်ဝင်စားစရာကောင်းသော လျှို့ဝှက်ချက်များ ပြည့်နှက်နေပြီး အချို့သော တည်းခိုခန်း၏ အစိတ်အပိုင်းများသည် အိမ်ငှားများပင် မရနိုင်ပါ။
တည်းခိုခန်းပိုင်ရှင်မှာ စည်းကမ်းတင်းကြပ်သော အထီးကျန်အမျိုးသမီး မြနှင်းနုဖြစ်သည်။
ဘော်ဒါဆောင်ကို ငှားဖို့ မိန်းကလေး ခုနစ်ယောက် ရောက်လာခဲ့သည်။
တစ်နေ့တွင် တည်းခိုခန်း၌ နေထိုင်သူ ခုနစ်ဦးသည် ဧည့်သည်တစ်ဦးကို မမျှော်လင့်ဘဲ ဖိတ်ကြားခဲ့သည်။
ဒီအဆောက်အဦးရဲ့ သမိုင်းကြောင်းနောက်ကွယ်က ဝမ်းနည်းစရာဇာတ်လမ်းက ဘာလဲ။
ကြောက်စရာကောင်းတဲ့ အဖြစ်အပျက်တွေ၊ မမျှော်လင့်ထားတဲ့ အလှည့်အပြောင်းတွေနဲ့ တီဗီကြည့်ရှုသူတွေရဲ့ အာရုံစိုက်မှုကို ဖမ်းစားနိုင်ပါလိမ့်မယ်။
Season 2 အမျိုးအနွယ်မဟုတ်သူများအတွက် အမိုးအကာတစ်ခုသည် ပုံစံအမျိုးမျိုးဖြင့် တွေ့ဆုံခဲ့သော တစ်အိမ်တည်းတွင်နေထိုင်သော တည်းခိုခန်းရှစ်ခု။
Ah Saung 2: Dream Introduction တွင် လောဘ၊ ဒေါသ၊ အချစ်၊ မုန်းတီးမှု နှင့် စိတ်ရှုပ်ထွေးမှုများကို ခံစားရလိမ့်မည်။
သရုပ်ဆောင်များ နုမောင်၊ ထွဋ်ခေါင် အဖြစ် ညိမ်းသော် လင်းစက် အဖြစ် ဆုမြတ်နိုးဦး မြနှင်းနု အဖြစ် ဆုထက်ကုဋေ သရဖူ အဖြစ် ဆုထက် ပဒုမ္မာ အဖြစ် ဆောင်းယွန်းဝတီဦး မုန်းရတီ အဖြစ် ဖြိုးပပထူး ကြည်နု အဖြစ် ရွှန်းယမုံ အိသာ အဖြစ် ဆုရဲထက် ဝါဆို အဖြစ် ဟိန်းဇာနည်ခိုင် သွန်း အဖြစ် သဲသဲဆုငြိမ်း မတင်မမ အဖြစ် မေစီမေ တူးတူး အဖြစ် ချစ်မြစ်သာ ဦးမြတ်ကျော် အဖြစ် ရဲအောင် မှူး အဖြစ် ပြေဇင် ညီထွဋ်ခေါင် အဖြစ် အယ်ဒို ခိုင်မြေ့ အဖြစ် Russell ကိုးကား ကဏ္ဍ:မြန်မာ ရုပ်သံဇာတ်လမ်းတွဲများ။
MasterChef Myanmar သည် မြန်မာ ဟင်းချက်ပြိုင်ပွဲတစ်ခုဖြစ်သည်။
၎င်းသည် Endemol Shine Group မှထုတ်လုပ်သော UK ဟင်းချက်ပြပွဲ MasterChef ကို အခြေခံထားသည်။
MRTV-4 ၌ထုတ်လွှင့်ပြသလျက်ရှိသည်။
အစီစဉ်တင်ဆက်သူများနှင့်ဒိုင်လူကြီးများ အစီစဉ်တင်ဆက်သူများ Current host Previous host တင်ဆက်သူ Season 1 Season 2 Season 3 Season 4 သဇင်နွယ်ဝင်း ကောင်းထက်ဇော် အကဲဖြတ်ဒိုင်လူကြီးများ Key: Current judging panel Previous judge(s) တရားသူကြီး Season 1 Season 2 Season 3 Season 4 ဦးရဲထွဋ်ဝင်း ဒေါ်ဖြူဖြူတင် Joseph Jean Marc Lemmery Michel Louis Meca ပြိုင်ပွဲဝင်များ Seaso 1 Top 20 တင်တင်ဦး (အနိုင်ရရှိသူ၊ အောင်ဝေဖြိုး (Runner-up)၊ နီလာအောင်ဝင်း ဖြိုးသူရိန်ဦး မေဖြိုးသီ ခန့်‌‌ော်ဦး အေးအေးသိန်း သီဟမင်းသွေး စဝေယံဦး ထက်မြတ်ဦး ကျော့ကေသီအောင် ခင်ချိုမာ နွဲ့နွဲ့ဝင်း ထိန်လင်းမောင် ဇာဇာအေး နန်းအေးအေးသန်း ဝင်းဇော်လွင် ဖြိုးအာကာဟိန်း သန္တာအေး စောဇင်မိုး Season 2 Top 20 အာကာ (အနိုင်ရရှိသူ) နေအောင် (ဒုတိယဆု) ရွှန်းရွှန်းအောင် နိုင်ဇော် နော်လဲ့ဂျွန်ဖော အေးသဇင် မေနှင်း‌ဖွေး ကောင်းကင်ထက် သားထက်ဆန်း Sushma Arya ပြည့်ပြည့် ဖိုးဝအောင် ထွန်းကျော်ဦး ဇင်မင်းမင်းထက် မောင်‌ောင်ရဲရင့် ကျော်စိုးဟန် ဂွမ်ဂျလ ဘိုဘိုကို ဆိုင်းဂျက်အောင် Shio Thaw Zin Season 3 Top 20 ဆုမွန်နှင်း (အနိုင်ရရှိသူ) မြင့်သူထက် (Runner-up) မိုးသူ ရဲလွင်ဦး နန်းထိုက်ဦး မင်းခန့်မော် ကိုစိုင်း ဟိန်းထက်အောင် နိုင်းနိုင်းဝင်း သန်းသန်းဆွေ In Yan Ywal Sant စိုင်းအောင်ကျော်ကျော် မျိုးမြင့်ဦး ရဲပြည့်ပိုင် လွင်လွင်ကြူ ခင်စန်းတင့် ကျော်ကိုကိုဇင် ဟိန်းမင်းလတ် ခိုင်ဇာခြည်သန်း ဉာဏ်မင်းဖြိုး Season 4 Top 13 ဟိန်းထက်အောင် (အနိုင်ရရှိသူ) မင်းခန်းမော် (Runner-up) နေအောင် နန်းထိုက်ဦး ကိုစိုင်း ကောင်းကင်ထက် အေးသဇင် ထက်မြတ်ဦး ရွှန်းရွှန်းအောင် လွင်လွင်ကြူ Ning Rang Roi San ဖိုးဝအောင် ထိန်လင်းမောင် ခြုံငုံသုံးသပ်ချက် Season သင်တန်းကာလ ရက်စွဲများ Grand Final အနိုင်ရရှိသူ Runner-up 1) 2018-19 စက်တင်ဘာ ၉၊ ၂၀၁၈ မှ ဇန်နဝါရီ ၂၀၊ ၂၀၁၉ တင်တင်ဦး အောင်ဝေဖြိုး 2) 2019 ခုနှစ် ဇူလိုင်လ 14 ရက်နေ့မှ နိုဝင်ဘာလ 24 ရက် 2019 ခုနှစ် အာကာ နေအောင် ၃) ၂၀၂၀-၂၁ စက်တင်ဘာလ 20 ရက်၊ 2020 ခုနှစ်မှ 31 ခုနှစ် ဇန်နဝါရီလ 2021 ခုနှစ် ဆုမွန်နှင်း မြင့်သူထက် ၄) ၂၀၂၂–၂၃ နိုဝင်ဘာ ၆၊ ၂၀၂၂ မှ မတ်လ ၁၉ ရက်၊ ၂၀၂၃ ဟိန်းထက်အောင် မင်းခန်းမော် ကိုးကား ပြင်ပလင့်ခ်များ ကဏ္ဍ:မြန်မာ ရုပ်သံဇာတ်လမ်းတွဲများ။
MasterChef Myanmar ၏ ပထမဆုံးပြိုင်ပွဲကို MRTV-4 တွင် ၂၀၁၈ ခုနှစ် စက်တင်ဘာလ ၉ ရက်မှ ၂၀၁၉ ခုနှစ် ဇန်နဝါရီလ ၂၀ ရက်နေ့အထိ ထုတ်လွှင့်ပြသခဲ့ပါသည်။
တင်တင်ဦးသည် ယခုပြိုင်ပွဲတွင် အနိုင်ရရှိသူ ဖြစ်သည်။